CELEX: 32007L0040
Language: el
Date: 2007-06-28 00:00:00
Title: Οδηγία 2007/40/ΕΚ της Επιτροπής, της 28ης Ιουνίου 2007 , περί τροποποίησης της οδηγίας 2001/32/ΕΚ για την αναγνώριση προστατευόμενων περιοχών που είναι εκτεθειμένες σε ιδιαίτερους φυτοϋγειονομικούς κινδύνους στην Κοινότητα

29.6.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 169/49
            
         
      ΟΔΗΓΊΑ 2007/40/ΕΚ ΤΗΣ ΕΠΙΤΡΟΠΉΣ
   
   της 28ης Ιουνίου 2007
   περί τροποποίησης της οδηγίας 2001/32/ΕΚ για την αναγνώριση προστατευόμενων περιοχών που είναι εκτεθειμένες σε ιδιαίτερους φυτοϋγειονομικούς κινδύνους στην Κοινότητα
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), και ιδίως το άρθρο 2 παράγραφος 1 στοιχείο η) πρώτο εδάφιο,
   τις αιτήσεις της Τσεχικής Δημοκρατίας, της Δανίας, της Γαλλίας και της Ιταλίας,
   Κατόπιν διαβουλεύσεων με τα οικεία κράτη μέλη,
   Εκτιμώντας τα ακόλουθα:
   
               (1)
            
            
               Με την οδηγία 2001/32/ΕΚ της Επιτροπής (2), ορισμένα κράτη μέλη ή ορισμένες περιοχές κρατών μελών αναγνωρίστηκαν ως προστατευόμενες ζώνες σε σχέση με ορισμένους επιβλαβείς οργανισμούς.
            
         
               (2)
            
            
               Η Δανία αναγνωρίστηκε ως προστατευόμενη ζώνη σε σχέση με τον επιβλαβή οργανισμό Cryphonectria parasitica (Murrill) Barr. Με βάση τα αποτελέσματα των σχετικών ερευνών που διενεργήθηκαν στη Δανία, η Δανία υπέβαλε στοιχεία που αποδεικνύουν ότι η επαρκής φυτοϋγειονομική προστασία της Δανίας έναντι του επιβλαβούς οργανισμού Cryphonectria parasitica (Murrill) Barr δεν απαιτεί τη διατήρηση του χαρακτηρισμού της Δανίας ως προστατευόμενης ζώνης έναντι του εν λόγω επιβλαβούς οργανισμού και ζήτησε την άρση του χαρακτηρισμού της ως προστατευόμενης ζώνης έναντι του επιβλαβούς οργανισμού Cryphonectria parasitica (Murrill) Barr. Συνεπώς, η Δανία δεν θα πρέπει να αναγνωρίζεται πλέον ως προστατευόμενη ζώνη σε σχέση με τον συγκεκριμένο επιβλαβή οργανισμό.
            
         
               (3)
            
            
               Βάσει στοιχείων που προσκόμισαν η Τσεχική Δημοκρατία, η Γαλλία και η Ιταλία, η Τσεχική Δημοκρατία, οι περιφέρειες Καμπανία-Αρδένες, Λωραίνη και Αλσατία στη Γαλλία, και η περιφέρεια Basilicata στην Ιταλία θα πρέπει να αναγνωριστούν ως προστατευόμενες ζώνες σε σχέση με τον επιβλαβή οργανισμό Grapevine flavescence dorée MLO, επειδή ο εν λόγω επιβλαβής οργανισμός δεν υπάρχει στις περιφέρειες αυτές.
            
         
               (4)
            
            
               Η οδηγία 2001/32/ΕΚ θα πρέπει συνεπώς να τροποποιηθεί αναλόγως.
            
         
               (5)
            
            
               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης φυτοϋγειονομικής επιτροπής,
            
         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα της οδηγίας 2001/32/ΕΚ τροποποιείται ως εξής:
   
               1)
            
            
               Στο στοιχείο γ) σημείο 1, η «Δανία» διαγράφεται.
            
         
               2)
            
            
               Προστίθεται το ακόλουθο σημείο 4 στο στοιχείο δ):
               
                           
                                       «4.
                                    
                                    
                                       Grapevine flavescence dorée MLO
                                    
                                 
                        
                           Τσεχική Δημοκρατία (έως τις 31 Μαρτίου 2009), περιφέρειες Καμπανία-Αρδένες, Λωραίνη και Αλσατία στη Γαλλία (έως τις 31 Μαρτίου 2009), περιφέρεια Basilicata στην Ιταλία (έως τις 31 Μαρτίου 2009)»
                        
                     
         Άρθρο 2
   Τα κράτη μέλη θεσπίζουν και δημοσιεύουν, το αργότερο έως τις 31 Οκτωβρίου 2007 τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία. Ανακοινώνουν αμέσως στην Επιτροπή το κείμενο των εν λόγω διατάξεων καθώς και έναν πίνακα αντιστοιχίας μεταξύ των εν λόγω διατάξεων και των διατάξεων της παρούσας οδηγίας.
   Εφαρμόζουν τις εν λόγω διατάξεις από την 1η Νοεμβρίου 2007.
   Όταν τα κράτη μέλη θεσπίζουν τις εν λόγω διατάξεις, αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής αυτής καθορίζεται από τα κράτη μέλη.
   Άρθρο 3
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.
   
      Βρυξέλλες, 28 Ιουνίου 2007.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
         
            Μέλος της Επιτροπής
         
      
   
   
      (1)  ΕΕ L 169 της 10.7.2000, σ. 1. Οδηγία όπως τροποποιήθηκε τελευταία με την οδηγία 2006/35/ΕΚ της Επιτροπής (ΕΕ L 88 της 25.3.2006, σ. 9).
   
      (2)  ΕΕ L 127 της 9.5.2001, σ. 38. Οδηγία όπως τροποποιήθηκε τελευταία με την οδηγία 2006/36/ΕΚ (ΕΕ L 88 της 25.3.2006, σ. 13).